**ŠIAULIŲ MIESTO SAVIVALDYBĖS BENDRUOMENINIŲ ORGANIZACIJŲ TARYBOS POSĖDŽIO PROTOKOLAS**

2023-01-13 Nr. VT – 2 – (1.13)

Posėdis vyko 2023-01-11, 16.00 – 17.00 val.

Posėdžio vieta: Savivaldybės 237 kab.

Posėdžiui pirmininkauja: Vida Pociuvienė.

BOT pirmininkas - Edvardas Kuvikas.

Posėdžio sekretorė: Jurgita Vorevičienė.

Posėdyje dalyvavo:

Virgilijus Balčius, asociacijos Dainų mikrorajono bendruomenės pirmininkas;

Jonas Bartkus, Šiaulių miesto savivaldybės tarybos narys;

Birutė Gužauskienė, asociacijos Medelyno gyvenamojo rajono bendruomenės pirmininkė;

Lina Janauskienė, Šiaulių miesto savivaldybės administracijos Sporto skyriaus vyriausioji specialistė;

Edvardas Kuvikas, asociacijos Aukštabalio bendruomenės pirmininkas;

Vida Pociuvienė, asociacijos Šiaulių bendruomenės pirmininkė;

Gintautas Sitnikas, Šiaulių miesto savivaldybės tarybos narys;

Alfredas Stancelaitis, asociacijos Šiaulių Senamiesčio bendruomenės pirmininkas;

Jolanta Šilenskienė, asociacijos Šiaulių Pietinio bendruomenės pirmininkė;

Eglė Šimkevičienė, Šiaulių miesto savivaldybės administracijos Medelyno seniūnė;

Asta Švedienė, asociacijos Šimšės bendruomenės pirmininkė.

Kvorumas yra.

**DARBOTVARKĖ:**

1. Dėl posėdžio pirmininko išrinkimo.
2. Dėl Šiaulių miesto savivaldybės bendruomeninių organizacijų tarybos pirmininko ir pavaduotojo išrinkimo.
3. Dėl priemonės „Stiprinti bendruomeninę veiklą savivaldybėse“ projektų pristatymo BOT‘ui datos paskyrimo.
4. Kiti klausimai.

**SVARSTYTA:** 1. Dėl posėdžio pirmininko išrinkimo.

Posėdžiui pirmininkauti pasiūlyta Vida Pociuvienė.

**NUTARTA:** Bendru sutarimu pritarta posėdžio pirmininke išrinkti Vidą Pociuvienę.

**SVARSTYTA:** 2.Dėl Šiaulių miesto savivaldybės bendruomeninių organizacijų tarybos (toliau – BOT) pirmininko ir pavaduotojo išrinkimo:

2.1. Dėl BOT pirmininko išrinkimo.

Vida Pociuvienė pakvietė visus BOT narius trumpai prisistatyti.

BOT nariai į pirmininko poziciją pasiūlė Vidą Pociuvienę, Edvardą Kuviką, Eglę Šimkevičienę.

Vida Pociuvienė ir Eglė Šimkevičienė atsisakė.

Edvardas Kuvikas sutiko būti kandidatu į BOT pirmininko poziciją.

Vida Pociuvienė pakvietė BOT narius balsuoti dėl Edvardo Kuviko kandidatūros į BOT pirmininko poziciją.

Edvardas Kuvikas balsavime nedalyvavo.

**BALSAVO:**

UŽ – 10 PRIEŠ– 0 SUSILAIKĖ - 0

**NUTARTA:** Edvardą Kuviką išrinkti BOT pirmininku.

2.2. Dėl BOT pirmininko pavaduotojo išrinkimo.

BOT nariai pirmininko pavaduotojo pozicijai užimti pasiūlė Joną Bartkų, Gintautą Sitniką, Liną Janauskienę.

Jonas Bartkus ir Lina Janauskienė atsisakė. Gintautas Sitnikas sutiko kandidatuoti.

Vida Pociuvienė pakvietė BOT narius balsuoti dėl Gintauto Sitniko kandidatūros į BOT pirmininko pavaduotojo poziciją.

Gintautas Sitnikas balsavime nedalyvavo.

**BALSAVO:**

UŽ – 10 PRIEŠ– 0 SUSILAIKĖ - 0

**NUTARTA:** Gintautą Sitniką išrinkti BOT pirmininku.

**SVARSTYTA:** 3.Dėl priemonės „Stiprinti bendruomeninę veiklą savivaldybėse“ projektų pristatymo bendruomeninių organizacijų tarybai datos paskyrimo.

Jurgita Vorevičienė informavo, kad vadovaujantis priemonės „Stiprinti bendruomeninę veiklą savivaldybėse“ Aprašu, 2022 m. įgyvendintų projektų rezultatus bendruomeninės ir nevyriausybinės organizacijos iki 2023 m. sausio 30 d. turi pristatyti savivaldybės BOT.

BOT nariai diskutavo dėl galimos kito BOT posėdžio datos, kuriame bus kviečiamos 2022 m. finansavimą gavusios ir projektus įgyvendinusios pagal minėtą priemonę organizacijos pristatyti savo projektus, jų rezultatus.

**NUTARTA:** Bendru sutarimu nuspręsta kitą BOT posėdį organizuoti 2023 m. sausio 25 d. 17.00 val. Į jį kviesti visas 13 organizacijų, 2022 m. įgyvendinusių projektus, kuriems buvo skirtas finansavimas iš priemonės „Stiprinti bendruomeninę veiklą savivaldybėse“ lėšų.

Posėdžio pirmininkas (parašas) Vida Pociuvienė

BOT pirmininkas (parašas) Edvardas Kuvikas

Posėdžio sekretorė (parašas) Jurgita Vorevičienė